text: [{"text_idx": "#000005", "text": "Listafo\u0301lk gera einki til nyttu, endurgav portal.fo Gerhard, avlei\u00f0ing var ongin fyri skopuningin var\u00f0 seinni sta\u00f0fest."}, {"text_idx": "#000007", "text": "Sitandi javna\u00f0arforma\u00f0ur hevur pro\u0301gva\u00f0, at Javna\u00f0arflokkurin nu\u0301 a\u0301 d\u00f8gum er so ru\u0301mligur, at man neyvan kann kategorisera flokkin sum politiskan."}, {"text_idx": "#000008", "text": "Ma\u0301li\u00f0 sny\u0301r seg um u\u0301talilsi hja\u0301 Gerhard Lognberg i\u0301 tingum. Endurgivin her a\u0301 portal.fo"}, {"text_idx": "#000009", "text": "Gerhard er ein klovn. Ta\u00f0 er ey\u00f0s\u00e6\u00f0 trupult hja\u0301 einum, i\u00f0 illa dugur at lesa, at skilja vir\u00f0i\u00f0 i\u0301 skaldskapi, og enn meira, at skilja ta\u00f0 arbei\u00f0i\u00f0, i\u00f0 liggur i\u0301 at skapa skaldskap. Somulei\u00f0is er ta\u00f0 ivaleyst trupult, hja\u0301 einum, i\u00f0 neyvan man hava hoyrt to\u0301nleik vi\u00f0 fleiri enn trimum akkordum, at skilja, ta\u00f0 arbei\u00f0i\u00f0, i\u00f0 liggur i\u0301 at skapa to\u0301nleik."}, {"text_idx": "#000011", "text": "Gerhard er ikki problemi\u00f0, Gerhard veit ikki betur, hann hevur ikki fr\u00e6gari vit enn hetta. Hann er sja\u0301lvt u\u0301ttrykki\u00f0 fyri l\u00e6gsta felagsnevnara her a\u0301 landi."}, {"text_idx": "#000012", "text": "Veruligi trupulleikin er Javna\u00f0arflokkurin, i\u00f0 legitimerar hansara bo\u00f0skap. At ti\u0301li\u0301k u\u0301ttalilsi fer\u00f0 eftir fer\u00f0 fara afturum, sum o\u0301heppin og ikki umbo\u00f0andi flokkin, men samstundis ongar avlei\u00f0ingar fa\u0301a, fyri hetta ney\u00f0ars atkv\u00f8\u00f0uneyt, ta\u00f0 vi\u0301sir at flokkurin eisini metur, at ru\u0301m eigur at vera fyri hesum. Ja, ta\u00f0 merkir, at flokkurin go\u0301\u00f0tekur og stu\u00f0lar ti\u0301li\u0301kum."}, {"text_idx": "#000013", "text": "I\u0301 sambandi vi\u00f0 no\u0301gv umr\u00f8dda ma\u0301li\u00f0 vi\u00f0 Levi M\u00f8rk, l\u00e6rdu vit, at fasistiskt fremmandahatur er opinbart ok i\u0301 Javna\u00f0arflokkinum, i\u0301 dag l\u00e6rdu vit, at ni\u00f0ran av \u00f8llum okkara mentanarfo\u0301lki er opinbart eisini ok."}, {"text_idx": "#000015", "text": "I\u0301 stuttum ti\u0301\u00f0indaskrivi bo\u00f0a\u00f0i javna\u00f0arh\u00f8vdingin solei\u00f0is fra\u0301:\n\u201cOr\u00f0ini hja\u0301 Gerhardi Lognberg um s\u00f8mdarga\u0301vur til listafo\u0301lk eru als ikki umbo\u00f0andi fyri mentanarpolitikk Javna\u00f0arfloksins. U\u0301ts\u00f8gnin stendur ti\u0301 fyri hansara egnu rokning."}, {"text_idx": "#000016", "text": "Fyri Javna\u00f0arflokkin eru list og mentan millum ty\u0301dningarmestu t\u00e6ttirnir i\u0301 einum livandi samfelag. Listarligt og mentanarligt virksemi og upplivingar vi\u0301\u00f0ka um sjo\u0301narringin, skapa tolsemi og opinleika millum menniskju og ri\u0301ka okkum li\u0301vi\u00f0. Ti\u0301 skulu vit skapa go\u0301\u00f0ar karmar fyri list og mentan i\u0301 F\u00f8royum."}, {"text_idx": "#000017", "text": "Javna\u00f0arflokkurin vil ny\u0301ta h\u00f8vi\u00f0 at ynskja teimum 33 listafo\u0301lkunum, sum hava fingi\u00f0 starvsl\u00f8n fra\u0301 Mentanargrunni Landsins, hjartaliga tillukku og go\u0301\u00f0a eydnu vi\u00f0 arbei\u00f0inum.\u201d"}, {"text_idx": "#000018", "text": "Men u\u0301talilsini fa\u0301a samb\u00e6rt Portalinum onga avlei\u00f0ing fyri skopuningin (les grein a\u0301 portal.fo her). Hann ver\u00f0ur ikki u\u0301tihy\u0301stur, hann f\u00e6r ikki nakra a\u0301varing, hann ver\u00f0ur ikki bi\u00f0in um at koma vi\u00f0 einari umbering. Vi\u00f0 \u00f8\u00f0rum or\u00f0um go\u0301\u00f0tekur flokkurin u\u0301ttalilsini, og metur ikki nakran trupulleika vera vi\u00f0, at hava ein tinglim, i\u00f0 meinar hetta. Hetta er ta\u00f0 vit fingu, fra\u0301 flokkinum, i\u00f0 fyri n\u00f8krum a\u0301rum si\u0301\u00f0an, skuldi geva C vitaminir til mentanina."}, {"text_idx": "#000019", "text": "Lat ta\u00f0 vera sagt beinanvegin, at eg havi sto\u0301ra vir\u00f0ing fyri fleiri av javna\u00f0artingfo\u0301lkunum, her noy\u00f0ist eg serliga at taka ba\u0301\u00f0ar kvinniligu tinglimirnar fram. Ey\u00f0gun og Rigmor tykjast at vera millum dugnaligastu og skilabestu politikkarar, i\u00f0 sita a\u0301 Tingi. Eins og hja\u0301 m\u00e6r sja\u0301lvum er teirra hjarta til vinstru og t\u00e6r umbo\u00f0a javna\u00f0arhugsjo\u0301nina, hetta var sama fatan eg hev\u00f0i av Aksel V. Johannesen."}, {"text_idx": "#000020", "text": "Henda fatan fekk naka\u00f0 av ska\u00f0a, ta\u0301 hann ni\u00f0ra\u00f0i ergoterapiina, og ta\u0301 hann valdi at go\u0301\u00f0taka menniskjafi\u0301ggindaliga atbur\u00f0in hja\u0301 Levi M\u00f8rk, men eg umbar hann vi\u00f0, at hann var ny\u0301ggjur i\u0301 formanssessinum, og at try\u0301sti\u00f0 upp til val var \u00f8giligt."}, {"text_idx": "#000021", "text": "Men i\u0301 dag er einki val beint fyri framman, og Aksel hevur m\u00f8guleikan at sleppa s\u00e6r av vi\u00f0 ein tinglim, i\u00f0 onganti\u0301\u00f0 dregur somu li\u0301nu sum hinir, og sum a\u0301 n\u00e6rum allan ha\u0301tt er i\u0301 ands\u00f8gn vi\u00f0 politikk floksins."}, {"text_idx": "#000022", "text": "Ta\u00f0 ma\u0301 bara sta\u00f0festast, at eitt atkv\u00f8\u00f0uneyt er ty\u0301dningarmiklari enn politikkur fyri lei\u00f0sluna i\u0301 Javna\u00f0arflokkinum."}, {"text_idx": "#000024", "text": "Your email address will not be published. Required fields are marked *"}]